kk ru kk kk kk kk kk kk kk kk be kk kk pt de en kk kk kk kk kk ru ky bg kk kk kk kk kk uk kk bg bg en sv fr de de ru ru ru mn kk en kk kk kk kk kk kk kk kk kk kk kk kk kk kk hbs_cyr kk ru kk bg kk kk kk kk kk kk ru kk kk kk kk kk kk kk en kk kk kk kk kk kk kk kk kk kk kk kk kk kk kk kk kk kk mk kk kk kk kk kk ru ky bg kk kk kk kk kk uk kk kk en ky ru kk kk kk hbs_cyr kk kk es de ru en uk en en kk kk
1 225 200 ТЕҢГЕ грант иегері атануға асығыңыз - Шымкент келбеті
ТҰРҒЫН ҮЙДЕГІ ӨРТ ҚАУІПСІЗДІГІ ...
ГАЗБЕН УЛАНУ – ҚАУІПТІ ...
ҚР ПРЕЗИДЕНТІ Қ. ТОҚАЕВ: «ҚАЗАҚ РУХАНИЯ ...
Пятница, 05 Август 2022 05:10 Автор  Айдар Құлжанов Опубликовано в Қала Прочитано 450 раз
размер шрифта уменьшить размер шрифта увеличить размер шрифта
Келесі аптаның дүйсенбі күнінен, яғни, 2022 жылдың 8 тамызынан бастап Шымкент қаласы әкімдігі жұмыспен қамту және әлеуметтік қорғау басқармасына қарасты жұмыспен қамту орталығы 400 айлық есептік көрсеткіш (1 225 200 теңге) көлеміндегі қайтарымсыз мемлекеттік грантқа өтінім қабылдауды бастайды. Биыл Шымкент қаласында 1 150 грант беріледі.
Басқарма басшысының айтуынша, онлайн курсқа жұмыссыздар, өз ісін жаңадан бастаған кәсіпкерлер, зейнетке шықпай тұрып жұмысынан қысқарып кеткен азаматтар, жеке кәсіпкер ретінде тіркелмей өз бетінше жұмыс істеп жүргендер мен отбасылық кәсіпкерлікте ақы алмай еңбек етіп жүрген адамдар тіркеліп, қатыса алады. Сондай-ақ, жалданып жұмыс істегенімен, табысы ең төменгі күнкөріс деңгейінен де аз азаматтар да бұл курстарға қатыса алады.
Онлайн курсқа тіркелген адам 12 модульден өтуі керек. Әр модуль бірнеше сабақтан тұрады. Әр модуль аяқталған соң аралық тест тапсыру керек. Келесі модульге өту үшін сұрақтардың 70 пайызына дұрыс жауап беруіңіз шарт. Бір жақсысы, қажет балды жинай алмасаңыз, сабақты қалағаныңызша қайтып ашып, оқып алып, тестті қайта тапсыра беруіңізге болады. Аралық тест кезінде тест тапсыру саны шектелмейді.
Курсты оқу мерзімі 14 күннен аспауы тиіс. Яғни, екі аптаның ішінде 12 модульді тәмамдап, қорытынды тест тапсырасыз. Бұл жерде де берілген сұрақтардың 70 пайызына дұрыс жауап беруіңіз керек. Егер ұмытқан тұстарыңыз болса, сабақты қайта оқып келіп, 2 рет қайта тест тапсыруыңызға болады.
Бір айта кетерлік жәйт, «Бастау Бизнес» жобасының аясында кәсіпкерлік негіздерін оқып алған сертификатыңыз 3 жылға жарамды. Егер 2020-2021 жылдары курстан өткен болсаңыз, сол сертификатпен биыл да мемлекеттік гранттың конкурсына қатысуыңызға болады.
– Қазақ халқында «Судың да сұрауы бар» деген мәтел бар ғой. Ал 1 миллион 225 мың теңге деген– айтарлықтай қомақты сома. Бұл қайтарымсыз грант болғанымен, ол ақшаны алып, несиені жауып жіберуге, ескі көлік сатып алуға, құдалық немесе той өткізуге болмайды. Себебі, мемлекет бұл қаржыны жұмыссыз адамдар өз кәсібін ашып, аз да болсын тұрақты табысқа ие болсын, өзімен қоса 1-2 адамды жұмыспен қамтысын, сөйтіп, мемлекетке қолын жайып отырмай, өзінің әлеуметтік жағдайын жақсартсын деп беріп отыр. Демек, бұл қаржыны тек өз кәсібін бастауға қажетті құрал-саймандарды, еңбек құралдарын, технологиялық жабдықтарды сатып алуға болады. Сондай-ақ, бұл қаржыдан мал, жануарлар, үй құстарын, көшеттерді, бұталарды немесе тұқым сатып алуға жұмсай аласыз. Мұнан бөлек бизнес бастайтын орын-жайды жалға алсаңыз, жалдау ақысын төлеуге де рұқсат етілген, – дейді Б.Нарбекова.
Иә, грант тағайындау үшін өтінімдер www.business.enbek.kz порталы арқылы онлайн қабылданады. Осы шараға қатысу үшін үміткер порталға электрондық цифрлық қолтаңба (ЭЦП) арқылы тіркеліп, өтінім бере алады.
Мемлекеттік грант қаражаты – ісін жаңа бастаған кәсіпкерлерге өздерінің бизнес-әлеуетін ашуға, өндірісті жолға қоюға және дамытуға, сол арқылы өзін тұрақты табыспен қамтамасыз етуге мүмкіндік береді. Грантты әр қатысушы тек бір рет ала алады.
– Өтінім беру үшін порталда тіркеліп, грант алу шарттарына сәйкестігіне тексеруден өту қажет. Одан кейін бизнес-жоспар үлгісін жүктеп алып, оны толтыру және порталға енгізу керек болады. Соңында өтініш нысанын толтыру және электронды-цифрлы қолтаңба кілтімен қол қоюыңыз шарт. Содан кейін арнайы құрылған комиссия ұсынылған барлық бизнес жобаларды қарап шығып, ең ұтымды деген 1 150 азаматтың жобасын таңдап алып, соларға қайтарымсыз мемлекеттік грант тағайындайды. Бұл комиссияның құрамына Шымкент қаласы жұмыспен қамту және әлеуметтік қорғау басқармасының да, өзге мемлекеттік органдардың да өкілдері қосылмайды. Тәуелсіз комиссия толығымен белсенді азаматтардан, қоғамдық ұйымдар мен саяси партиялардың және бұқаралық ақпарат құралдарының өкілдерінен тұрады, – дейді басқарма басшысы.
Оның айтуынша, өтінім берушіде интернет немесе компьютер болмаса, халықты жұмыспен қамту орталықтарының біріне келіп, өзіне-өзі қызмет көрсету аймақтарында өтінім бере алады.
– Биыл сәуір айында www.business.enbek.kz порталы арқылы азаматтардан 14 күн бойы өтінім қабылдадық. Нәтижесінде 437 өтінім қабылданды. Оның ішінде комиссияның қарауына 336 жобаны ұсыныдық. Ал тиісті санаттарға жатпайтын 101 үміткердің өтінімі кері қайтарылды. Комиссия 336 азаматтың арасынан 226 бизнес-жоспарды мақұлдап, оларға грант тағайындады. Оң нәтиже алғандардың арасын 36-сы жастар болса, 157-сі – халықтың әлеуметтік осал тобына жататын азаматтар. Биыл Шымкент қаласында 1 150 грант бөлінгенін ескерсек, қалған гранттарға өтінім қабылдау келесі аптадан, яғни, 8 тамыздан басталады, – деді Балмаржан Полатқызы.
Айтпақшы, абай болмасаңыз, Шымкентте алаяқтар «Бастау Бизнес» жобасы аясында оқуға тіркеп, 1 225 200 теңгелік грантты жеңіп алып береміз» деп ақша жинап алып, тұрғындарды алдап соғуда.
– Көріп отырғаныңыздай, курсқа тіркеу және грантқа өтінім қабылдау онлайн режимде жүргізіледі. Бұл порталдар электронды үкіметтің өзге ақпараттық жүйелерімен толық интеграцияланған. Үміткердің ЖСН-і терілген кезде азаматтың әлеуметтік статусы автоматты түрде көрсетіліп тұрады. Оны ешкім өзгерте алмайды. Оның үстіне грант тағайындау жөніндегі шешімді, жоғарыда айтқанымыздай, тәуелсіз комиссия қабылдайды. Сондықтан баршаны жұмыспен қамту орталығы қызметкерлерінің атын жамылған алаяқтардың сөзіне сеніп, алданып қалмауға шақырамын, – деді
Бұған дейін кездескен осындай фактілердің барлығы құқық қорғау органдарына жолданған. Ал Сіз осындай жағдайға тап болсаңыз 1424 телефоны арқылы коррупцияға қарсы қызметке немесе 8 7252 27-74-31 телефоны арқылы Шымкент қаласының жұмыспен қамту және әлеуметтік қорғау басқармасына хабарлауыңызға болады.
Последнее изменение Пятница, 05 Август 2022 05:23
Последнее от Айдар Құлжанов
«RUH CAMP» ШЫМКЕНТТЕ ЖАЛҒАСТЫ
ЖЕДЕЛ ЖӘРДЕМ ҚЫЗМЕТКЕРЛЕРІ БІЛІКТІЛІГІН ШЫҢДАДЫ
Тұрғындар мәселесі заң талабына сай шешіледі
ШЫМКЕНТ ЖАСТАР ЛИГАСЫ: жеңімпаздар марапатталып, жаңа маусым басталды
АСҚАРОВ РУХЫНА ҚҰРМЕТ КӨРСЕТІЛДІ
Другие материалы в этой категории: « Шымкент халқы 2030 жылға қарай 1,5 млн-ға өседі ШЫМКЕНТТЕ АЛМАНЫҢ ЕРЕКШЕ ТҮРЛЕРІ ӨСІРІЛЕДІ »
ТҰРҒЫН ҮЙДЕГІ ӨРТ ҚАУІПСІЗДІГІ
ГАЗБЕН УЛАНУ – ҚАУІПТІ
ҚР ПРЕЗИДЕНТІ Қ. ТОҚАЕВ: «ҚАЗАҚ РУХАНИЯТЫНДА ШЫМКЕНТ ШАҺАРЫНЫҢ ОРНЫ БӨЛЕК»
БАҚТИЯР ТАЙЖАН – «ПАРАСАТ» ОРДЕНІНІҢ ИЕГЕРІ
«Азаматтарға арналған үкімет» корпорациясы Шымкент қалалық филиалының жаңа директоры тағайындалды
ТҰРҒЫН ҮЙДЕГІ ӨРТ ҚАУІПСІЗДІГІ
ГАЗБЕН УЛАНУ – ҚАУІПТІ
ҚР ПРЕЗИДЕНТІ Қ. ТОҚАЕВ: «ҚАЗАҚ РУХАНИЯТЫНДА ШЫМКЕНТ ШАҺАРЫНЫҢ ОРНЫ БӨЛЕК»
БАҚТИЯР ТАЙЖАН – «ПАРАСАТ» ОРДЕНІНІҢ ИЕГЕРІ
ПРОБАЦИЯЛЫҚ БАҚЫЛАУДАҒЫ АЗАМАТТАРДЫҢ САНЫ АЗАЙҒАН
ЖАҢА ОРТАЛЫҚ – ТЫҢ МҮМКІНДІКТЕР
ДИПЛОМАТИЯЛЫҚ БАЙЛАНЫСҚА – 30 ЖЫЛ
ЖАҢА БЕТБҰРЫСҚА 5 БАҒДАР
«HR-PROCESS» ЖОБАСЫ: АШЫҚ ӘРІ ӘДІЛ
ШЫМКЕНТТІҢ ЖЕДЕЛ ЖӘРДЕМ ҚЫЗМЕТІ РЕСПУБЛИКАДА ҮЗДІК АТАНДЫ
РУХАНИ ИГІЛІККЕ АЙНАЛҒАН ҚҰНДЫ МҰРА
ТІЛ – МЕМЛЕКЕТТІК МАҢЫЗДЫ МӘСЕЛЕ
Ұлттық театр – Шымкент төрінде
Жүйріктен жүйрік озар жарысқанда
Биологиялық қауіпсіздік - толыққанды өмірдің негізі!
Шымкенттегі мамандандырылған ХҚО сенбі күні жұмыс істейді
+7 7252 77 52 22,  77 52 77
© 2014 Шымкент келбеті | Панорама Шымкента. Барлық құқықтар сақталған. Жасаушы: ULY DALA
Жүйе GNU Ашық Лицензиясы негізінде жұмыс жасайды.